Bejaarde vrou verkrag, beroofŉ 92-jarige vrou is verkrag en van haar pensioengeld beroof naby Brits in Noordwes. Kapt. Pelonomi Makau, woordvoerder van die polisie, sê die slagoffer, wat saam met haar kinders in Soweto woon, het na Bapong naby Brits gekom om haar pensioen te kry. Die bejaarde vrou het die aand by haar familiehuis in Bapong oorgeslaap. Makau sê daar is dieselfde aand by die huis ingebreek en die vrou is verkrag. Hy sê die verdagte het met die vrou se pensioengeld, ŉ televisie en ŉ dekodeerder gevlug. Enigiemand met inligting oor die voorval kan die Bethanie-polisie by 012 260 2981 kontak.